《梦中所作》
宋代·洪朋

秋风插羽翰，楼观天上行。朝霞带空洞，海日注疏棂。

一一琪树绕，粲粲芝草荣。中有一道士，静啸无俗情。

顾我有灵气，授我以长生。咄嗟一世间，扰扰何所营。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。